
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra propunerii legislative privind modificarea şi completarea Codului penal



Biroul permanent al Camerei Deputaţilor  a transmis, cu adresa nr. 356 din 3 decembrie 1998, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind modificarea şi completarea Codului penal.



În şedinţa din 2 februarie 2000, membrii comisiei au hotărât, cu unanimitate de voturi, să nu acorde aviz propunerii legislative. Decizia luată se întemeiază pe faptul că, în şedinţa sa din 8 decembrie 1999, Comisia noastră a avizat favorabil, cu majoritate de voturi şi cu unele amendamente, proiectul de Lege pentru armonizarea unor dispoziţii din Codul penal şi Codul de procedură penală cu Rezoluţia 1123 (1997) a Consiliului Europei. Acel proiect de lege conţine şi unele dispoziţii tangente cu cele la care se referă propunerea legislativă în discuţie. Ca urmare, această propunere legislativă nu mai are obiect.

PREŞEDINTE,

Marţian Dan

